《中秋对月用昌黎先生赠张功曹韵》
宋代·宋肇

水精为鉴金为波，挂空影写山与河。
清光此夜十分好，有酒有客宜高歌。
去年今日行役苦，若宿溪边宿逢雨。
传闻蜀道如天高，崖县壁绝哀猿号。
波横剑戟不易上，陆有虎豹何由逃。
江山旧恃白帝险，风俗犹带乌蛮操。
驱驰两月到西塞，梦寐万里还东皋。
嗅梅踏雪巴子里，路入鬼门欣不死，
飞飞倦鸟惟思还。玉笋岂是鹿官班，
余生但原閒及酒，虚名宁雇触与蛮。
良宵佳客十有五，云放月八樽罍间。
颓然老子兴不浅，韩诗坡句聊追攀。
君不见天宝裳羽衣歌。人间乐舞难同科，
遗音犹在悲凉多。有酒且歌遑恤他，
不饮如此良夜何。

作者简介：宋肇，字楙宗。哲宗元祐元年（一○八六）为通直郎，监在京市易务（《续资治通鉴长编》卷三八三）。九年，以朝奉郎充夔州路转运判官（《全蜀艺文志》卷三四《夔州重葺三峡堂记》）。今录诗八首。